armvectores/hy_wikipedia_2023 huggingface dataset:
Քրդերեն

Քրդերեն (زمانێ كوردی, Zimanê Kurdî), հնդեվրոպական լեզվաընտանիքի հնդիրանական լեզվախմբին պատկանող լեզու։ Քրդերեն խոսում են աշխարհում 21 միլիոն մարդ։ Քրդերեն խոսում են Թուրքիայում, Իրաքում, Իրանում, Սիրիայում, Հայաստանում, Լիբանանում և այլ երկրներում, որտեղ կա քուրդ բնակչություն։
Ժամանակակից քրդերենը ունի մի շարք բարբառներ, որոնցից հիմնականները երկուսն են՝ հյուսիսարևմտյան և հարավարևելյան։ Ամենատարածված բարբառը, որով խոսում է քրդերի մեծամասնությունը, հանդիսանում է հյուսիսարևմտյանը (քուրմանջի)։ Քուրմանջի բարբառով խոսում են Թուրքիայի, Հայաստանի, Իրանի որոշ շրջանների, հյուսիսային Իրաքի և ԱՊՀ երկրների քրդերը։ Երկրորդ բարբառը՝ հարավարևելյան կամ քուրդի բարբառը, որով խոսում են Իրանի ՝ Մեհաբադի, Սանհենդեջի և Քերմանշահի, նաև Իրաքի՝ Ռևանդուզի, Էրբիլիայի, Քիրքիքի և Սուլեյմանի քրդերը։
Գրական քրդերենի հիմնադիր է համարվում քուրդ քաղաքական գործիչ,լրագրող և լեզվաբան Ջալադաթ Ալի Բադրխանը։ Բացի քրդերենից տիրապետել է անգլերեն, ֆրանսերեն,գերմաներեն,թուրքերեն,պարսկերեն,արաբերեն,ռուսերեն և հունարեն լեզուներին։
Ջալադաթ Բադրխանը 1932թ. Մայիսի 15-ին թողարկում է Հավար ամսագրի առաջին համարը։ Նրա հիմնական նպատակներից էր այս ամսագրի միջոցով ողջ Քրդստանի տարածքում ճանաչեցնել տալ լատինատառ քրդերեն այբուբենը։ Նույն թվականին նա հրատարակում է իր քերականական գիրքը ՝ “Rêzimana Elfabê ya Kurdî” վերնագրով։ Հավար ամսագրի լույսընծայման առաջին օրը՝մայիսի 15-ը, նշվում է որպես քրդերենի օր։ Նա է դրել գրական քրդերենի լեզվաբանության հիմնասյունները։


== Բնութագիր ==
Ինչպես բոլոր ժողովուրդներինը, այնպես էլ քուրդ ժողովրդի լեզվի ծագումը սերտ կերպով զուգակցվում է նրա պատմական զարգացման հետ։ Քրդերենը պատկանում է հնդեվրոպական լեզվախմբի իրանական ճյուղին։ Նա իր մեջ ունի նաև հնագույն միդիական լեզվի տարրեր։ Գտնվելով մոտ հարաբերությունների մեջ հարևան այնպիսի ժողովուրդների հետ, ինչպիսին են հայերը, պարսիկները, թուրքերը և արաբները, քրդական լեզուն որոշ ազդեցություն է կրել նրանցից և ինքն էլ իր հերթին ազդել է նրանց վրա։
Քրդերենը, սկսած Քրդստանի հյուսիսից մինչև հարավ ինքնուրույն և միասնական լեզու է եղել։ Սակայն միասնությունը խախտվեց արաբական Խալիֆաթի տիրապետության ժամանակաշրջանում, այսինքն մեր թվարկության 7 դարից, իսլամի հանդես գալուց հետո։ Արաբները և ընդհանրապես մուսուլմանական աշխարհը քրդերենը խիստ ենթարկեցին ղուրանի լեզվին մի կողմից, մյուս կողմից Քրդստանի միասնության խախտումը պատճառ դարձավ քրդական միասնության խախտմանը։ Չնայած դրան բազմաթիվ քուրդ գրողներ և բանաստեղծներ իրենց աշխատությունները գրում էին արաբական այբուբենով, բայց լեզուն քրդերենն էր։
Ժամանակակից քրդերենը ունի մի շարք բարբառներ, որոնցից հիմնականները երկուսն են՝ հյուսիսարևմտյան և հարավարևելյան։ Ամենատարածված բարբառը, որով խոսում է մոտ 24 միլիոն քուրդ, հանդիսանում է հյուսիսարևմտյանը (Քուրմանջի)։ Քուրմանջի բարբառով խոսում են Թուրքիայի, Հայաստանի, Իրանի որոշ շրջանների, հյուսիսային Իրաքի և ԱՊՀ երկրների քրդերը։ Երկրորդ բարբառը՝ հարավարևելյան կամ քուրդի բարբառն է, որով խոսում են Իրանի՝ Մեհաբադի, Սանհենդեջի և Քերմանշահի, նաև Իրաքի՝ Ռևանդուզի, Էրբիլիայի, Քիրքիքի և Սուլեյմանի քրդերը։
Մոկրիանիի բարբառը խոսվում է Պիրանշահր և Բիջար քաղաքներում։


== Գրադարձություն ==


== Ծանոթագրություններ ==
Վեստմանլանդ

Վեստմանլանդ (շվեդերեն՝ Västmanland), պատմական նահանգ կենտրոնական Շվեդիայում։ Սահմանակցում է Սոդերմանլանդ, Ներքե, Վերմլանդ, Դալարնա և Ուփլանդ նահանգների հետ։
Նահանգի անվանումը թարգմանվում է որպես «արևմտյան մարդկանց երկիր», այսինքն, Շվեդիայի հիմնական գավառներից մեկի՝ Ուփլանդից արևմուտք գտնվող հողերում բնակվող մարդկանց երկիր։


== Վարչական ենթակայություն ==
Ներկայումս Շվեդիայի նահանգները չունեն որևէ վարչական նշանակություն, սակայն պահպանում են մշակութային և պատմական նշանակալիությունը։ Վարչական մակարդակով Վեստմանլանդ նահանգի արևելյան հատվածը մտնում է համանուն լենի, իսկ արևմտյանը՝ Էրեբրու լենի կազմի մեջ, նահանգի ոչ մեծ մասը պատկանում է Դալարնա լենին։


== Հերալդիկա ==
Նահանգը իր զինանշանը ստացել է 1560 թվականին։ Այդ ժամանակ այնտեղ պատկերված էր հրե լեռ, որը խորհրդանշում էր Շվեդիայի Սալա արծաթե հանքը։ Ավելի ուշ դրանք դարձան երեքը, որոնք խորհրդանշում էին նաև Լինդեսբերգի, Նուրբերգի հանքերը։ Զինանշանի ժամանակակից տեսքը հաստատվել է 1943 թվականին։


== Աշխարհագրություն ==
Նահանգի հյուսիսում և հյուսիս-արևելքում տեղանքը ժայռոտ է։ Այստեղ են գտնվում ամենաբարձր լեռները՝ Ալվհյոյդեն (422 մ) և Գիլերսկլակ (408 մ)։
Նահանգի մնացած տարածքը հիմնականում հարթավայրային է։
Նահանգի խոշարագույն լիճը Մելարենն է, որը մեծությամբ երրորդն է Շվեդիայում, գտնվում է հարավային սահմանի մոտ։
Վեստմանլանդ նահանգի հյուսիս-արևմուտքում տեղակայված է Ֆերնեբուֆյերդեն ազգային պարկի ոչ մեծ մասը։
Նահանգի արևմտյան մասը սովորաբար դասում են Բերգսլագեն լեռնահանքարդյունաբերական տարածաշրջանին։


== Պատմություն ==
Վեստմանլանդի հնագույն Վեստերոս քաղաքը հիմնադրվել է մոտ 990 թվականին։ Որոշ ժամանակ այն եղել է նահանգի մայրաքաղաքը, իսկ 1120 թվականից՝ Վեստերոսյան թեմի կենտրոնը։ Ներկայումս Վեստերոս քաղաքը մնում է նահանգի խոշորագույն քաղաքն՝ ավելի քան 130 000 բնակչությամբ։
12-րդ դարում հիմնադրվել է Արբուգա քաղաքը, 1474 թվականին՝ Չյոպինգ քաղաքը, 1624 թվականին՝ Սալա քաղաքը, իսկ 1643 թվականին՝ Լինդեսբերգ և Նուրա քաղաքները։ Ֆագերստա քաղաքի կարգավիճակ ստացել է 1944 թվականին։ 1971 թվականից քաղաքի կարգավիճակն ունի միայն պատմական նշանակություն։


=== Վեստմանլանդի դուքսեր ===
1772 թվականից շվեդական արքայազնները ստանում են տարբեր նահանգների դուքսերի տիտղոսներ։ Տիտղոսը բուն անվանական բնույթ է կրում։ 

Էրիկ, Վեստմանլանդի դուքս (1889—1918)


== Մշակույթ ==
Էնգելսբերգի երկաթաձուլական գործարանը ներառված է ՅՈՒՆԵՍԿՕ-ի Համաշխարհային ժառանգության օբյեկտների ցանկի մեջ։


== Սպորտ ==
Västmanlands Fotbollförbund-ը մտնում է Շվեդական ֆուտբոլային միության մեջ։


== Ծանոթագրություններ ==


== Արտաքին հղումներ ==
Västmanland՝ զբոսաշրջային տեղեկատվություն
article Västmanland Nordisk familjebok-ից (1922)
Անահիտ Ղազախեցյան

Անահիտ Աշոտի Ղազախեցյան (դեկտեմբերի 26, 1999(1999-12-26), Վանաձոր, Հայաստան), հայ բանաստեղծ, թարգմանիչ։


== Կենսագրություն ==
2006 թվականին ընդունվել է Վանաձորի Պուշկինի անվան թիվ 4 դպրոցը, այնուհետև տեղափոխվել է Վ. Տերյանի անվան թիվ 5 ավագ դպրոց, որն ավարտել է 2017 թվականին։ Նույն թվականին ընդունվել է Հայ-ռուսական համալսարանի Միջազգային հարաբերություններ ֆակուլտետը։
Նրա բանաստեղծություններն ու թարգմանություններն տպագրվել են «Երկունք», «Գարուն», «Շավիղ+», «Գրանիշ», «Ինքնագիր», «Գրեթերթ» պարբերականներում։ 
2016 թվականին Լոռու մարզում կայացած մրցույթում, որը նվիրված էր ՀՀ անկախության 25-ամյակին, զբաղեցրել է 1-ին հորիզոնականը՝ «Կներե՞մ, Հայաստան» էսսեով։ 2017 թվականին եղել է «Գրանիշ» գրական համայնքի Տարվա բացահայտում ։ Նույն թվականին եղել է «Արարատ Մկրտումյանի անվան գրական մրցանակի» մրցանակակիր, տպագրվել «Բառերի եզրին» անթալոգիայում։ 2018 թվականին «Դար» ակումբի կողմից կազմակերպված «Թավշյա հաղթանակ։ Ինձ բացակա չդնեք» համահայկական մրցույթում «Ներանձնական հեղափոխություն» էսսեով  զբաղեցրել է 1-ին հորիզոնականը՝ տպագրվելով նույն վերնագիրը կրող անթոլոգիայում։ Վերոնշյալ էսսեն հաղթող է ճանաչվել նաև «Գրանիշ» գրական համայնքի 2018 թվականի «Լավագույն էսսե» անվանակարգում։ 2019 թվականին ԵՊՀ համահայկական գրական մրցույթում զբաղեցրել է 1-ին հորիզոնական, նույն թվականին Գրանիշի «Լավագույն թարգմանություն» անվանակարգում հաղթող է եղել Դենիել Ջոնսի «Խիզախները երբեք բանաստեղծություն չեն գրում» շարքի համար։
2019 թվականին նրա  բանաստեղծությունները տպագրվել են ուկրաիներեն «Լիտավրի» ալմանախում։


== Մատենագիտություն ==


=== Գրքեր ===
Դիլեմա, Ե., Մագաղաթ, 2018, 86 էջ։


=== Թարգմանություններ ===
Մարկ Տվեն, Թոմ Սոյերը արտասահմանում, Ե., Դարակ, 2019։
Լայմըն Ֆրենկ Բաում, Սանտա Կլաուսի կյանքն ու արկածները, Ե., Դարակ, 2019։
Քեյթ Աթքինսըն, Թանգարանի հետնաբեմում, Դարակ, 2021, 504 էջ։
Մարկուս Զուսակ, Գրքի գողը, Ե., Դարակ, 2022, 704 էջ։


== Ծանոթագրություններ ==
75 (թիվ)

75 (յոթանասունհինգ), բնական թիվ է


== Գիտության մեջ ==
75-ը Ռենիումի ատոմային թիվն է
75 կարգային թիվն է կրում Եվրիդիկե աստերոիդը


== Այլ ոլորտներում ==
Տարվա 75-րդ օրը մարտի 16-ն է (նահանջ տարիներին՝ մարտի 15-ը)
75-ը Փարիզ քաղաքի դեպարտամենտային կարգային թիվն է


== Տե'ս նաև` ==
75-րդ հարավային զուգահեռական
75-րդ հյուսիսային զուգահեռական
75 թ.
Մ. թ. ա. 75 թ.
1975 թ.
Բելլեգրա

Բելլեգրա (իտալերեն՝  Bellegra ), կոմունա (բնակավայր) Իտալիայում, գտնվում է Լացիո մարզի Հռոմ գավառում։
Բնակչությունը կազմում է 3029 մարդ, բնակչության խտությունը կազմում է 168 մարդ/կմ2։ Զբաղեցնում է 18 կմ2 տարածք։ Փոստային ինդեքսը՝ 030։ Հեռախոսային կոդը՝ 06։
Քաղաքի հովանավորն է հանդիսանում Սան Սիստոն։ Տոնը նշվում է յուրաքանչյուր տարի՝ օգոստոսի 6-ին։


== Արտաքին հղումներ ==
http://www.comunedibellegra.it/ Archived 2007-01-25 at the Wayback Machine.


== Ծանոթագրություններ ==
Համադամասեր

Համադամասեր (ֆր.՝ gourmand )՝ նրբահամ և ախորժալի ուտեստների, ինչպես նաև խմիչքների գիտակ, այդ թվում նաև գինիների՝ էնոֆիլ։
Տերմինը հաճախ օգտագործվում է ուտեստների, խանութների և ռեստորանների անվանումներում, ընդգծելու ոչ միայն նրանց յուրօրինակությունը, այլ նաև ցույց տալու պատկանելիությունը ֆրանսիական խոհանոցին։
Հետաքրքիր է, որ Ֆրանսիայում համադամասեր բառն օգտագործվում է առաջի հերթին ներկայացնելու այն մարդուն, ով սիրում է համեղ և շատ ուտել, այն դեպքում երբ գիտակ, ով գլուխ է հանում նրբահամ ուտելիքներից կոչվում է գուրմե (ֆր.՝ gourmet. )։


== Ծանոթագրություններ ==
Մարմնի ծավալի ինդեքս

:

Մարմնի ծավալի ինդեքս (անգլ.՝ Body Volume Index, ՄԾԻ), ճարպակալման չափման մեթոդ, որն առաջարկվել է 2000 թվականին անգլիական Select Research անգլ.՝  (Բիրմինգհեմ) ընկերության կողմից՝ որպես մարմնի զանգվածի ինդեքսի այլընտրանք, որը չէր տրամադրում կոնկրետ մարդու ճարպակալման ռիսկերի մասին ճշգրիտ տեղեկատվություն և հաշվի չէր առնում մարմնի զանգվածի բաշխումը (ոսկրերի կամ մկանների առավել կամ պակաս քանակությունը)։
Մարմնի ծավալի ինդեքսի հաշվարկման բանաձևն է․

  
    
      
        
          ՄԾԻ
        
        =
        
          
            
              կիլոգրամ
            
            
              
                մետր
              
              
                2
              
            
          
        
      
    
    {\displaystyle \mathrm {\text{ՄԾԻ}} ={\frac {\mathrm {\text{կիլոգրամ}} }{\mathrm {\text{մետր}} ^{2}}}}
  : 
Այսպիսին է հաշվիչ աղյուսակը՝ 

Ներկայումս այս մեթոդը Body Benchmark Study երկամյա նախագծի շրջանակում փորձարկում է անցել ԱՄՆ-ում և Եվրոպայում. Մեթոդի հիմքում եռաչափ սքաների կիրառումն է։ ՄԾԻ-ի ծրագրային ապահովումը թույլ է տալիս մարդու մարմնի 3D մոդելավորման և  մագնիսառեզոնանսային շերտագրության (ՄՌՇ) համեմատությամբ, հաշվարկել ճարպի, մասնավորապես որովայնի շրջանում կուտակված ճարպի բաշխումը։ Որովայնային ճարպը մետաբոլիկ համախտանիշով բարձր մակարդակի ռիսկի գործոն է սիրտ-անոթային հիվանդությունների և  շաքարային դիաբետի համար։ Այս կազմակերպությունը ունի նաև հավելված [1] Archived 2020-01-25 at the Wayback Machine. iPhone-ների համար, որը 2 լուսանկարների (դիմացից և կողքից) համադրման արդյունքում մոտավորապես հաշվարկում է ՄԾԻ-ը՝ առանց լաբորատոր հետազոտությունների։


== Ծանոթագրություններ ==
Ստեփան Շահումյանի կիսանդրի (Վաղարշապատ)

Անվան այլ կիրառումների համար տե՛ս՝ Ստեփան Շահումյանի կիսանդրի (այլ կիրառումներ)Ստեփան Շահումյանի կիսանդրի, գտնվում է Արմավիրի մարզի Վաղարշապատ քաղաքում՝ Էջմիածնի մայր տաճարի հարևանությամբ գտնվող քաղաքային զբոսայգում։ Հուշարձանը տեղադրվել է 1961 թվականին։ Ընդգրկված է Վաղարշապատի պատմության և մշակույթի անշարժ հուշարձանների ցանկում։


== Տես նաև ==
Ստեփան Շահումյանի հուշարձան (Երևան, Շահումյանի հրապարակ)
Ստեփան Շահումյանի հուշարձան (Գյումրի)
Ստեփան Շահումյանի հուշարձան (Ստեփանավան)
Ստեփան Շահումյանի կիսանդրի (Երևան, Կենտրոն)
Ստեփան Շահումյանի կիսանդրի (Երևան, Մալաթիա-Սեբաստիա)
Ստեփան Շահումյանի կիսանդրի (Սիսիան)


== Ծանոթագրություններ ==
Ռուսական արվեստի թանգարան (Երևան)

Ռուսական արվեստի թանգարան, 19-րդ դարի վերջի և 20-րդ դարի սկզբի ռուսական կերապարվեստի թանգարան Երևանում։ Թանգարանում ներկայացվում նշանավոր նկարիչներ Միխայիլ Վրուբելի, Կոնստանտին Կորովինի, Վալենտին Սերովի, Նատալյա Գոնչարովայի, ինչպես նաև հայ նկարիչներ Մարտիրոս Սարյանի և Մինաս Ավետիսյանի և Ռուդոլֆ Խաչատրյանի ստեղծագործությունները։


== Պատմություն ==
Ռուսական արվեստի թանգարանը հիմնադրվել է համաձայն Հայաստանի ԽՍՀ կառավարության 1979 թվականի դեկտեմբերի 17-ի N 14 կարգադրության և Հայաստանի մշակույթի նախարարի 1980 թվականի հոկտեմբերի 23-ի N 538 հրամանի։ Այցելունների համար թանգարանը բացվել է 1984 թվականի նոյեմբերի 19-ին, մոսկվաբնակ հայազգի բժիշկ Արամ Աբրահամյանի և իր տիկնոջ Մարիա Աբրահամյանի մասնավոր հավաքածուի հիման վրա։


== Հավաքածու ==
Թանգարանը բաղկացած է 7 դահլիճներից, իսկ ցուցադրությունը կազմակերպված է՝ ըստ գաղափարական ուղղությունների։ Ներկայացված են առավելապես ռուս 120 նկարիչների աշխատանքներ։ Թանգարայի ֆոնդերի քանակը կազմում է շուրջ 350 աշխատանք։
Թանգարանում ներկայացված են 19-րդ դարավերջի և 20-րդ դարասկզբի ժամանակաշրջանի գեղանկարչության, գրաֆիկայի, դեկորատիվ-կիռարական արվեստի և բեմական ձևավորման վարպետների աշխատանքները, որոնք հիմնականում որոշիչ դեր ունեցան ռուսական ողջ մշակույթի հետագա զարգացման ընթացքի համար։ Ցուցադրված են Վ. Սերովիը, Կ.Կորովինի, Մ. Վրուբելի, Մ. Նեստերովի, Ա. Բենուայի, Զ. Սերեբրյակովայի, Բ. Կուստոդիևի, Ա. Գոլովինի, Ե. Լանսերեի, Մ. Վոլոշինի, Կ.Պետրով-Վոդկինի, Ն. Րերիխի, Ռ. Ֆալկի, Պ. Կանչալովսկու, Մ. Սարյանի, Պ. Կուզնեցովի, Ա. Լենտուլովի, Ս. Սուդեյկինի, Ա. Տիշլերի և ուրիշների ստեղծագործությունները։
«Միր իսկուստվա», «Գոլուբայա ռոզա», «Բուբնովի վալետ», «Օսլինիյ խվոստ», «Մակովեց», «Սոյուզ ռուսկիխ խուդոժնիկով» և այլ ստեղծագործական միավորումների հիմնադիրների ու առավել աչքի ընկած ներկայացուցիչների` Կ. Սոմովի, Ա. Բենուայի, Ե. Լանսերեին, Զ. Սերեբրյակովայի, Ա. Գոլովինի, Ն. Ռերիխի, Վ. Է. Բորիսով-Մուսատովի, Ս. Սուդեյկինի, Ն. Սապունովի, Պ. Կուզնեցովի, Պ. Ուտկինի, Կ. Պետրով-Վոդկինի, Մ. Վրուբելի, Կ. Բոգաևսկու, Մ. Վոլոշինի, Պ. Կոնչալովսկու, Ա. Վ. Կուպրինի, Ա. Լենտուլովի, Ի. Մաշկովի, Ռ. Ֆալկի ստեղծագործության առանցքային գեղանկարներն ամբողջական պատկերացում են տալիս նշված ժամանակահատվածի նորարարությունների և ռուսական գեղանկարչության զարգացման մասին։
Ներկայացվում են նաև 20-րդ դարի 20-ական և 30-ական թվականների այսպես կոչված «քիչ հայտնի ռուսական ավանգարդի» նկարիչների` Ն. Սինեզուբովի, Բ. Անիսֆելդի, Ա. Լինդեմանի և այլ հեղինակների նախահեղափոխական շրջանի որոշ գեղանկարներ։
Ցուցադրության գեղանկարչության հատվածը եզրափակում են թատերական ձևավորումների և զգեստների բարձրարժեք էսքիզներ։
Ցուցադրությունում ընդգրկված են նաև ռուս հեղինակների քանդակներ, գրաֆիկական աշխատանքներ, ինչպես նաև դեկորատիվ-կիրառական ար¬վեստի նմուշներ` գեղարվեստական կահույք, ժամացույցներ, ճենապակե, ապակե իրեր։
Թանգարանի հավաքածուն կարևոր նշանակություն ունի ռուսական կերպարվեստի պատմության ուսումնասիրության համար։ 


== Ծանոթագրություններ ==


== Արտաքին հղումներ ==
Թանգարանի հասցեն «Սփյուռում» Archived 2011-05-16 at the Wayback Machine.
թանգարանի հավաքածուին նվիրված կայք
Եվրոպայի հրապարակ (Երևան)

Եվրոպայի հրապարակ, հրապարակ Երևանի Կենտրոն վարչական շրջանում՝ Հյուսիսային պողոտայում։


== Պատմություն ==
Հրապարակը հիմնադրվել է Եվրոպայի խորհրդի հիմնադրման 70-ամյակի առթիվ։ Հրապարակի ստեղծման առաջարկը Երևանի քաղաքապետարան են ներկայացրել ՀՀ արտաքին գործերի նախարարությունը և Եվրոպայի խորհրդում Հայաստանի մշտական ներկայացուցիչ, դեսպան Պարույր Հովհաննիսյանը։ Առաջարկում նշված է.

Անվանակոչման որոշումը Երևանի ավագանին կայացրել է 2019 թվականի մարտի 19-ին՝ 42 կողմ, 0 դեմ, 2 ձեռնպահ ձայնով։
500 մետր երկարությամբ Հյուսիսային պողոտայի շրջանաձև այս հրապարակը կառուցվել է 2001-2007 թվականներին։ Նախագծի վրա աշխատել է ճարտարապետների հեղինակային խումբը՝ Նարեկ Սարգսյանի ղեկավարությամբ։ Հրապարակը գտնվում է պողոտայի կենտրոնական հատվածում՝ ցայտաղբյուրների մոտ, շրջապատված  բնակելի շենքերով, առևտրի և սպասարկման կենտրոններով։ «Եվրոպայի հրապարակ» անվանումով ցուցանակն ամրացված է սյուներից մեկի վրա։ Պաշտոնական արարողության ժամանակ Երևանի քաղաքապետ Հայկ Մարությանը ԵԽԽՎ նախագահ Լիլիան Մորի Պասկիեի հետ միասին բացել են հրապարակի անվանմամբ ցուցատախտակը։


== Ծանոթագրություններ ==
Ալոնզո Մոուրնինգ

Ալոնզո Հարդինգ Մոուրնինգ (անգլ.՝ Alonzo Harding Mourning, փետրվարի 8, 1970(1970-02-08), Chesapeake, Վիրջինիա, ԱՄՆ), ամերիկացի պրոֆեսիոնալ բասկետբոլիստ։ 1992 թվականի NBA դրաֆթի ժամանակ ընտրվել է «Շառլոթ Հորնեթս» ակումբի կողմից՝ ընդհանուր երկրորդ համարի ներքո։ Իր լավագույն տարիները անցկացրել է «Մայամի Հիթ» ակումբում, որի կազմում 2006 թվականին դարձել է NBA չեմպիոն։ 2014 թվականից Բասկետբոլի փառքի սրահի անդամ։


== Վաղ տարիներ ==
Ալոնզո Մոուրնինգը ծնվել է 1970 թվականի փետրվարի 8-ին Վիրջինիա նահանգի Չեասպիկ քաղաքում։ Սովորել է տեղի Ինդիանա Ռիվերի միջնակարգ դպրոցում, որտեղ խաղացել է տեղի բասկետբոլային ակումբի կազմում։


== Խաղացողի կարիերա ==
Խաղացել է կենտրոնականի դիրքում։ Սովորել է Ջորջթաունի համալսարանում։ 1992 թվականի NBA դրաֆթի ժամանակ ընտրվել է «Շառլոթ Հորնեթս» ակումբի կողմից՝ երկրորդ համարի ներքո։ Հետագայում հանդես է եկել «Մայամի Հիթ» և «Նյու Ջերսի Նեթս» ակումբների կազմում։ NBA-ում, ընդհանուր առմամբ, անցկացրել է 15 մրցաշրջան։ Մոուրնինգը «Հիթ»-ի կազմում 2006 թվականին դարձել է NBA չեմպիոն։ Յոթ անգամ մասնակցել է NBA բոլոր աստղերի խաղին (1994-1997, 2000-2002)։ Ընդգրկվել է NBA սկսնակների առաջին հավաքականի կազմում (1993)։ Մեկ անգամ ընդգրկվել է NBA բոլոր աստղերի առաջին հավաքականի կազմում (1999), մեկ անգամ էլ՝ NBA բոլոր աստղերի երկրորդ հավաքականի կազմում (2000)։ Երկու տարի շարունակ ճանաչվել է NBA պաշտպանության լավագույն խաղացող (1999-2000)։ Ընդգրկվել է նաև NBA բոլոր աստղերի պաշտպանության առաջին հավաքականի կազմում (1999-2000)։ Երկու տարի դարձել է NBA պարբերական առաջնության բլոկշոտերի առաջնորդ (1999-2000)։ 2002 թվականին դարձել է Ջեյմս Ուոլթեր Քենեդիի անվան մրցանակի դափնեկիր։ 1988 թվականին դարձել է Նեյսմիթի և Gatorade մրցանակների դափնեկիր, ինչպես նաև ճանաչվել է ԱՄՆ միստեր բասկետբոլ։ USA Today պարբերականի կողմից ճանաչվել է բարձր դասարանցիների շրջանում տարվա բասկետբոլիստ։ Մեկ անգամ ընդգրկվել է NCAA առաջին համաամերիկյան հավաքականի կազմում (1992), մեկ անգամ էլ՝ NCAA երկրորդ համաամերիկյան հավաքականի կազմում (1990)։ 1992 թվականին ճանաչվել է Big East կոնֆերենցիայի տարվա բասկետբոլիստ։ «Հիթ»-ում նրա կողմից անմահացված է 33-րդ համարը։ NBA կարիերայի ընթացքում, ընդհանուր առմամբ, խաղացել է 838 խաղ, որոնցում հավաքել է 14 311 միավոր (17,1 մ/խ), կատարել 7137 անդրադարձ, 946 փոխանցում, 414 խլում և 2356 բլոկշոտ։
2014 թվականի օգոստոսի 8-ին Մոուրնինգ անունը տեղ է գտել Բասկետբոլի փառքի սրահում։


== ԱՄՆ-ի հավաքական ==
1990 թվականին Մոուրնինգը ԱՄՆ հավաքանի կազմում, Սիեթլ քաղաքում անկացվող ազատ կամքի խաղերի ժամանակ, գրավել է արծաթե մեդալներ։ Նույն տարում ԱՄՆ հավաքանի կազմում Արգենտինայում անկացվող բասկետբոլի աշխարհի առաջնությանը գրավել է բրոնզե մեդալներ, իսկ 1994 թվականին Կանադայում անկացվող բասկետբոլի աշխարհի առաջնությանը դարձել է հաղթող։ 2000 թվականին ԱՄՆ հավաքանի կազմում, Սիդնեյում անցկացվող Ամառային օլիմպիական խաղերի ժամանակ, դարձել է օլիմպիական չեմպիոն։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Ծանոթագրություններ ==


== Արտաքին հղումներ ==
NBA ելույթների վիճակագրությունը Basketball-Reference.com կայքում Archived 2013-05-12 at the Wayback Machine.(անգլ.)
Օլիմպիադայում ելույթների վիճակագրությունը Archived 2010-09-25 at the Wayback Machine.(անգլ.)
NBA ելույթների վիճակագրությունը NBA.com կայքում(անգլ.)
Սելմա (գետ)

Անվան այլ կիրառումների համար տե՛ս՝ Սելմա (այլ կիրառումներ)Սելմա (ռուս.՝ Сельма), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կոստրոմա գետի աջ ափում՝ 282 կմ հեռավորության վրա։ Գետի երկարությունը 34 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300112110000011734
Հիդրոլոգիական ուսումնասիրությունների կոդը - 110001173
Ավազանի կոդը - 08.01.03.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռավա (գյուղ, Ամբլա շրջան)

Անվան այլ կիրառումների համար տե՛ս՝ ՌավաՌավա (էստ․՝ Rava), գյուղ Էստոնիայի Յարվամաա նահանգի Ամբլա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ախուրյանի կամավորական ջոկատ

Ախուրյանի կամավորական ջոկատ, կազմավորվել է 1989 թվականին, Ախուրյանի շրջանում (այժմ՝ Հայաստանի Հանրապետության Շիրակի մարզում)։ Ունեցել է շտաբ։ 1989-1994 թվականներին ջոկատը մասնակցել է ՀՀ Ճամբարակի (Վահան), Վարդենիսի և Արցախի Հանրապետության Ասկերանի (Ջանհասան, Քարագլուխ), Մարտակերտի (Հակոբ Կամարի, Ներքին Հոռաթաղ, 3-րդ սովխոզ, Մատաղիս) շրջանների ինքնապաշտպանական և ազատագրական մարտերին, զենք և զինամթերք է ձեռք բերել, տեղափոխել Արցախ։ Հրամանատար՝ Բ․ Բարսեղյան, շտաբի պետ՝ Ջ․ Սերոբյան։ Ջոկատից զոհվել է 8 ազատամարտիկ։
Դարպաս (այլ կիրառումներ)

Դարպաս, կարող է վերաբերել՝

Դարպաս - գյուղ Լոռու մարզում՝ մարզկենտրոն Վանաձորից 1 կմ դեպի հյուսիս-արևմուտք
Դարպաս - գետ Միջերկրական ծովի ավազանում
Դարպաս - ձորահովիտ Լեռնային Կիլիկիայում, Դարպաս գետի հովտում
Դարպաս - սարավանդ Լոռիում, պատմական Լոռի քաղաքի ավերակների շրջանում
Պալատ Սան-Տելմո

Պալատ Սան-Տելմո (իսպ.՝ Palacio de San Telmo), պատերը կառուցված են հին Սևիլիայի բարրոկո ոճով հին, զբաղեցնում է Անդալուզիա ինքնավար մարզի վարչական համայնքը։ 1682 թվականից սկսած կառուցվել է նավաստիների որբերի համար նախատեսված դպրոց։ 19-րդ դարի երկրորդ կեսին պալատում ապրում էր ինֆանտա Լուիզա Ֆերդինանտան իր ամուսնու՝ դուքս դե Մոնպանսեի հետ։
Կառույցը քառակուսի է, անկյուններում դրված են աշտարակներ։ Ներսում՝ այգով մեծ բակ է։ Ինտերիերներից ամենահարուստ զարդարվածը մատուռն է։ Փորագրված պորտալը չուրրիտերական ոճով ծառայում է որպես այս ուղղության չափանիշ։ Ճակատում տեղադրվել են 12 հռճակավոր սևիլցիների արձանները, որոնց թվում են Վելասկեսը, Լոպե դե Պուեդան, Մուրիլոն, Բարտալոմե դե լաս Կասան։


== Արտաքին հղումներ ==
http://www.visitasevilla.es/es/lugar-interes/palacio-de-san-telmo Archived 2013-12-20 at the Wayback Machine.
Վրիժառուն (ֆիլմ, 1996)

Վրիժառուն (հինդի՝ आर्मी, անգլ.՝ Army), ռեժիսոր Ռամ Շեթիի նկարահանած հնդկական մարտաֆիլմ, հրապարակվել է 1996 թվականին հունիսի 28-ին։ Գլխավոր դերերակատարներն են Շրիդևին, Շախրուխ Խանը և Դենի Դենզոնգպան։ Ըստ շահույթի արդյունքների՝ ֆիլմը ստացավ «միջին» կարգավիճակ։


== Սյուժե ==
Բանակի սպա Արջունը սիրահարված է Գիտա անունով աղջկա։ Նրանք ամուսնանում են ու տղա են ունենում։ Բայց շուտով Արջունը, փրկելով իր քրոջը, զոհվում է ահաբեկիչների պատճառով, որոնց գլուխ կանգնած էր Նագրաջ անունով մի հրեշ։ Օրինական ճանապարհով չհասնելով արդարության՝ Գիտան ստիպված է կազմակերպել մահապատժի դատապարտված հինգ բանտարկյալների փախուստը։ Ազատության փոխարեն բանտարկյալները պարտավոր են օգնել վրեժ լուծել Գիտայի սիրեցյալի սպանության համար․․․


== Դերերում ==
Շրիդևի — Գիտա 
Դենի Դենզոնգպա — Նագրաջ
Շախրուխ Խան — Արջուն
Ռոյ Ռոնիթ — Գավին
Մոխնիշ Բեխլ — Կաբիր
Ռավի Կիսեն — Քարթար
Աշիֆ Շեյխ — Ռախուլ
Աշոկ Սարաֆ — Պասկալ
Սուդեշ Բերի — Խան
Կիրան Կումար — Ռագխուվիր Սինգխ, բանտապահ
Տինու Անդանդ — Պանչամ
Խարիշ Կումար — Քիշան


== Սաունդթրեք ==
Բոլոր երգերի տեքստերի հեղինակն է Սամիրը, բոլոր երգերի հեղինակն է՝ Անանդը և Միլինդը։


== Հղումներ ==
«Мстительница»(անգլ.) ֆիլմը Internet Movie Database կայքում
«Army (1996)»։ bollywooddeewana (անգլերեն) 


== Ծանոթագրություններ ==
Գևորգ Կոստանյան

Անվան այլ կիրառումների համար տե՛ս՝ Կոստանյան (այլ կիրառումներ)Գևորգ Սուրիկի Կոստանյան (հոկտեմբերի 4, 1977(1977-10-04), Երևան, Հայկական ԽՍՀ, ԽՍՀՄ), ՀՀ պետական գործիչ, ՀՀ նախկին գլխավոր դատախազ (01.10.2013-04.08.2016), ՀՀ Ազգային ժողովի պատգամավոր Հայաստանի Հանրապետական խմբակցության կողմից։


== Կրթություն ==
1999 թ. ավարտել է Երևանի պետական համալսարանի իրավաբանական ֆակուլտետը։
2006 թ. ուսումնառություն է անցել Մեծ Բրիտանիայի Նոթինհեմի համալսարանում։
Սովորում է ՀՀ ազգային ակադեմիայի փիլիսոփայության և իրավունքի ինստիտուտի դոկտորանտուրայում։
1999-2001 թթ. ծառայել է Զինված Ուժերում


== Աշխատանքային գործունեությունը ==
1995-1999 թթ. - ՀՀ արդարադատության նախարարության օրենսդրության հարցերի վարչության առաջին կարգի խորհրդատու։
2001-2003 թթ. - ՀՀ արդարադատության նախարարի խորհրդական։
2002 թ. մինչ օրս դասավանդում է ԵՊՀ իրավաբանական ֆակուլտետում։
2003-2004 թթ. - ՀՀ արդարադատության նախարարության աշխատակազմի ղեկավարի տեղակալ։
2006 թ. - ՀՀ արդարադատության նախարարի խորհրդական։
2006 թ. մարտի 14-ին ՀՀ վարչապետի որոշմամբ նշանակվել է ՀՀ արդարադատության նախարարի տեղակալ։
2008 թ. հուլիսի 2-ին ՀՀ վարչապետի որոշմամբ ազատվել է Հայաստանի Հանրապետության արդարադատության նախարարի տեղակալի պաշտոնից։
2008 թ. հուլիսին ՀՀ Նախագահի կարգադրությամբ նշանակվել է Հայաստանի Հանրապետության Նախագահի օգնական, ՀՀ կոռուպցիայի դեմ պայքարի մոնիտորինգի հանձնաժողովի նախագահ։
2011 թ. հունվարի 12-ին ՀՀ Նախագահի հրամանագրով նշանակվել է ՀՀ զինվորական դատախազ, ՀՀ գլխավոր դատախազի տեղակալ։
2013 թ. սեպտեմբերի 4-ին ՀՀ Նախագահի հրամանագրով նշանակվել է Հայաստանի Հանրապետության Նախագահին առընթեր սահմանադրական բարեփոխումների մասնագիտական հանձնաժողովի անդամ։
2013 թ. հոկտեմբերի 1-ին ՀՀ Ազգային ժողովի որոշմամբ նշանակվել է ՀՀ գլխավոր դատախազ։
2013 թ. հոկտեմբերի 2-ին ՀՀ Նախագահի հրամանագրով ազատվել է Հայաստանի Հանրապետության զինվորական դատախազ, Հայաստանի Հանրապետության գլխավոր դատախազի տեղակալի պաշտոնից։
2004 թվականի փետրվարի 17-ին ՀՀ Վարչապետի որոշմամբ նշանակվել է Մարդու իրավունքների եվրոպական դատարանում ՀՀ կառավարության լիազոր ներկայացուցիչ։
2017 թվականին ՀՀ Նախագահի հրամանագրով նշանակվել է Հայաստանի Նախագահի խորհրդական։
2017 թվականի մայիսի 17-ին ՀՀ Վարչապետի որոշմամբ ազատվել է Մարդու իրավունքների եվրոպական դատարանում ՀՀ կառավարության լիազոր ներկայացուցչի պաշտոնից։


== Քրեական հետապնդում ==
2019 թվականի նոյեմբերին, Մարտի 1-ի քրական գործի շրջանակներում Գևորգ Կոստանյանը ներգրավվել է որպես մեղադրյալ, նրա նկատմամբ հետախուզում է հայտարարվել։ Մասնավորապես Կոստանյանը մեղադրվում է ՀՀ ՔՕ 314-րդ հոդվածի 1-ին մասի, 38-308-րդ հոդվածի 2-րդ մասի, 38-314-րդ հոդվածի 1-ին մասի, 38-334-րդ հոդվածի 1-ին մասի և 38-349-րդ հոդվածի 3-րդ մասի 1-ին կետի մասով, այն է՝ պաշտոնեական կեղծիք կատարելը, պաշտոնեական դիրքի չարաշահումը, որն առաջացրել է ծանր հետևանքներ, պաշտոնեական կեղծիք կատարելուն դրդելը, ծանր կամ առանձնապես ծանր հանցագործությունը պարտակելուն դրդելը, ծանր կամ առանձնապես ծանր հանցագործության վերաբերյալ քրեական գործով ապացույց կեղծելուն դրդելը։


== Կոչումները և աստիճանները ==
Իրավաբանական գիտությունների թեկնածու, դոցենտ
Արդարադատության երրորդ դասի պետական խորհրդական (2013)։
Արդարադատության երկրորդ դասի պետական խորհրդական (2015)


== Ծանոթագրություններ ==
Կորիտիշչե (գյուղ, Վոլոդարսկ-Վոլինկիի շրջան)

Անվան այլ կիրառումների համար տե՛ս՝ ԿորիտիշչեԿորիտիշչե (ուկրաիներեն՝ Коритище), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։ Հիմնադրվել է 1793 թվականին։
2001 թվականի տվյալներով Կորիտիշչե գյուղում բնակվում էր 114 մարդ։ Բնակավայրը զբաղեցնում է 8,5 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջունկետո

Ջունկետո (ֆր.՝ Giuncheto, կորսիկերեն՝ Ghjunchetu), Կորսիկա մարզի Հարավային Կորսիկայի գավառում։ Մտնում է Սարտեն կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A127։


== Բնակչություն ==
Համայնքի բնակչությունը 2008 թվականին կազմում էր 88 մարդ։

2007 թվականի տվյալներով 54 աշխատունակ տարիքի մարդկանցից (15-64 տարեկան) 37-ը տնտեսապես ակտիվ էին, 17-ը անգործունակ (ակտիվության ցուցանիշը 68,5%, 1999 թվականին եղել է՝ 64,4 %)։ 37 աշխատունակ բնակիչներից 33-ը աշխատում էին (19 տղամարդ և 14 կին), անաշխատանք էին 4-ը (2 տղամարդ և 2 կին)։ 17 անգործունակ մարդկանցից 4-ը աշակերտներ կամ ուսանողներ են, 6-ը թոշակառու, 7-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Ջունկետոյի վիճակագրության ազգային ինստիտուտ (ֆր.)
«Ջունկետոյի» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-10
Ավազակուհիները

Ավազակուհիները (անգլ.՝ Bandidas), 2006 թվականի ֆիլմ՝ նկարահանված ԱՄՆ - ի, Ֆրանսիայի և Մեքսիկայի կողմից։ Սցենարի հեղինակը և պրոդյուսերը Լյուկ Բեսոնն է։ Գլխավոր դերերում նկարահանվել են՝ Պենելոպե Կրուսը, Սալմա Խայեկը, Ստիվ Զանը, Սեմ Շեպարդը, Դուայտ Յոկեմը և Իսմաել «Իստ» Կառլոն։
Ֆիլմի պրեմիերան կայացել է 2006 թվականի հունվարի 18-ին Ռուսաստանում, Ֆրանսիայում և Բելգիայում։ ԱՄՆ-ում ֆիլմը դուրս է եկել 2006 թվականի սեպտեմբերի 22- ին, բայց սահմանափակ վարձույթով։ Ֆիլմը ունեցել է 18 միլիոն դոլար եկամուտ։
Ֆիլմի կարգախոսն է՝ «Definitely wanted»:


== Սյուժե ==
Ֆիլմում պատմվում է երկու աղջիկների՝ Մարի Ալվարեսի և Սարե Սանդովալի մասին։ Մարիան աղքատ գեջկուհի էր։ Սառան մեծ կալվածատիրոջ աղջիկ էր, ով նոր էր վերադարձել Եվրոպայից, որտեղ ուսում էր ստացել։ Անսպասելիորեն երկու աղջիկների հայրերի վրա կատարվում է հարձակում ամերիկացի կալվածատեր Թայլեր Ջեքսոնի և նրա մարդկանց կողմից, ովքեր ուզում էին խլել նրանցից կալվածքը. Սառայի հորը սպանում են թունավորումով, իսկ Մարիի հորը ծանր վնասվածք են պատճառում։ Թայլերը փորձում է Սարային սիրաշահել, բայց Սարան փախչում է և որոշում է բանկեր թալանել՝ որոնք պատկանում էին նրա հորը։ Բանկում նա հանդիպում է Մարիյաին ով նույնպես որոշել էր գրավել հենց այդ բանկը։ Աղջիկները կռվում են միմյանց հետ, բայց երբ պատուհանից տեսնում են Թայլերին, միավորվում են։ Վրեժ լուծելու նպատակով նրանք որոշում են գրավել բանկեր, և տալ այդ փողերը թալանված Մեքսիկացիներին, ովքեր կորցրել էին իրենց հողերը։
Նրանք գնում են փորձառու կողոպտչի մոտ՝ ով նրանց պատրաստում է ոչ միայն ֆիզիկապես այլ նաև սովորեցնում է փոխադարձ վստահությունը։
Մի քանի կողոպուտներից հետո Ջեկսոնը որոշում է կանչել դետեկտիվ Կվենտիկա Կուկային՝ աղջիկներին բռնելու համար։ Շուտով աղջիկները իմանում են նրա մասին։ Եվ նրանք հագնվում են տեղի թատրոնի աղջիկների հագուստ ու գնում Կվենտիկայի հյուրանոցի համար, որտեղ ոչ միայն կարողանում են նրան ասել թե ինչ է կատարվում քաղաքում, այլ նաև Մարիային սովորեցնում են համբուրվել։ Նրանք տանում են նրան բանկերից մեկը, որպեսզի ցույց տան նրան խլված կալվածքների փաստաթղթերը։ Բանկից դուրս գալու համար նրանք կազմակերպում են Կվենտինային գողանալը։
Կվենտինան ընդունում է նրանց գողություններին իր մասնակցությունը, դեռ ավելին աղջիկները ամբողջ ժամանակ պահանջում են նրանից իրենց վրա ուշադրությունը։ Գողություններից մեկը վերջանում է իրենց բռնվելով բայց Մեքսիկացիները ազատում են նրանց։
Ջեքսոնը կայացնում է որոշում, որ իր փողերը ուղարկի ԱՄՆ խաբելով Մեքսիկայի կառավարությանը։ Աղջիկները մտնում են գնացք և բռնում են նրան։ Կվենտինը գնում է հենց այն վագոնը, որտեղ և գտնվում էր իր հարսնացուն և նրանք գնում են միասին։ Մարիան և Սարան որոշում են գնալ և գրավել Եվրոպական բանկերը, քանի որ ինչպես Սարան է ասում «այդ բանկերը շատ ավելի մեծ են»։


== Դերերում ==
Պենելոպե Կրուս - Մարիյա Ալվարես
Սալմա Հայեկ - Սարա Սանդովալ
Սթիվ Զան - Կվենտին Կուկ
Սեմ Շեպարդ - Բիլլ Բակ
Դուայտ Յոկեմ - Տայլեր Ջեկսոն
Իսմաել «Իստ» Կարլոո - Դոն Դիեգո


== Ծանոթագրություններ ==


== Հղումներ ==
«Ավազակուհիները»(անգլ.) ֆիլմը Internet Movie Database կայքում
Միջհարկային ծածկ

Միջհարկային Ծածկ, շենքերի ու կառույցների հիմնական կոնստրուկտիվ մաս։ Միջհարկային ծածկը շենքն ըստ բարձրության բաժանում է հարկերի, ներքևի հարկի համար այն ծառայում է որպես առաստաղ, իսկ վերևինի համար՝ հատակ։ Ըստ ծառայության բնույթի Միջհարկային ծածկն ունի բեռնվածք կրելու որոշակի ունակություն, կոշտություն, անջրաթափանց է, ջերմա- ու ձայնամեկուսիչ և հրակայուն։ Միջհարկային ծածկի համար որպես շինանյութ օգտագործում են փայտ, մետաղ, երկաթբետոն, բնական ու արհեստական քարեր, ձայնա- ու ջերմամեկուսիչ նյութեր և հատակի ու առաստաղի տարրեր։ Ըստ կոնստրուկտիվ լուծումների Միջհակային ծածկերը լինում են 

հեծանային (որտեղ հեծանների վրա կամ դրանց միջև տեղադրում են առաստաղի ու հատակի տարրեր)
առանց հեծանի
երկաթբետոնե հավաքովի սալերով
երկաթբետոնե հավաքովի միաձույլ
միաձույլ երկաթբետոնեԲնակելի շենքերի Միջհարկային ծածկերի համար լայն տարածում են ստացել երկաթբետոնե սնամեջ սալերը, որոնք հենվում են սենյակի պատերին կամ կարկասով շենքի պարզունակներին։ Արդի շենքերի Միջհարկային ծածկի համար լայնորեն կիրառվում են բարձրամուր պողպատե ամրանով նախալարված երկաթբետոնե կողավոր սալերը։
Մարիլանդիա

Մարիլանդիա (պորտ.՝ Marilândia), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հյուսիսարևելյան մարզում։ Մտնում է Կոլատինայի գավառի կազմի մեջ։ Բնակչությունը կազմում է 12 963 մարդ՝ 2020 թվականի տվյալներով։ Գրավում է 328 կմ2 տարածք։ Բնակչության խտությունը՝ 34,3 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 33.015.935,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.207,92 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,745 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Մեական (հրաբուխ)

Մեական կամ Մեական լեռ (ճապ.՝ 雌阿寒岳), ակտիվ ստրատոհրաբուխ։ Համարվում է Ական հրաբխային շղթայի բարձրագույն հրաբուխ և գտնվևմ է Ական ազգային պարկում՝ Հոկայդո, Ճապոնիա։ Հրաբուխը ունի 4 գագաթ որոնք ձևավորվում են Ականի կալդերայում, Ական լճի ափին։ Մեական լեռի գագաթին գտվում է 3 խառնարան։ Ըստ իր անվան և ըստ տեղացիների լեգենդների, Մեական լեռը Օական լեռի իգական մասնիկն է, որը գտնվում է Ական լճի հակառակ ափին։
		
		


== Աշխարհագրություն ==
Խառնարանում կա երկու լճակ՝ Սեկինումա (ճապ.՝ 赤沼, հայ.՝ Կարմիր լճակ) և Աոնումա (ճապ.՝ 青沼, հայ.՝ Կապույտ լճակ)։


== Ծանոթագրություններ ==


== Արտաքին հղումներ ==
Meakandake - Ճապոնիայի օդերևութաբանական գործակալություն (in Japanese)
Meakan Dake - Ճապոնիայի երկրաբանական ծառայություն
Բեդար (Ալմերիա)

Բեդար (իսպ.՝ Bédar), բնակավայր և մունիցիպալիտետ Իսպանիայում, գտնվում է Ալեմերիայի պրովինցիայում, Անդալուսիա ինքնավար համայնքում։ Մունիցիպալիտետը գտնվում է Լևանտե-Ալմերյենսե շրջանում։ Տարածքը 46 կմ2։ Բնակչությունը 1039 մարդ (2010 թվականի տվյալներուվ)։ Պրովինցիայի վարչական կենտրոնից գտնվում է 88 կմ հեռավորության վրա։


== Ժողովրդագրություն ==


== Արտաքին հղումներ ==
Bédar
Bédar Archived 2005-12-18 at the Wayback Machine.
Առես

Առես  (իսպ.՝ Arres), մունիցիպալիտետ Իսպանիայում։ Գտնցում է Լյեյդա պրովինցիայում, Կատալոնիա ինքնավար համայքնի կազմում։
Տարածքը կազմում է 11,53 կմ²։ Բնակչությունը՝ 66 մարդ (ըստ 2008 թվականի տվյալների)


== Արտաքին հղումներ ==
Página oficial del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Լեք (Սղերդի գավառ)

Անվան այլ կիրառումների համար տե՛ս՝ Լեք (այլ կիրառումներ)Լեք, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Զինվորական գերեզմանատուն № 93 (Ստրուժուվկա)

Փոքրլեհական վոևոդության մշակութային հուշարձան։ Գրանցման համար՝ А-659
Զինվորական գերեզմանատուն № 93 (Ստրուժուվկա) (լեհ.՝ Cmentarz wojenny nr 95 - Stróżówka), զինվորական գերեզմանատուն, գտնվում է Փոքրլեհական վոևոդության Գորլիցյան շրջանի Ստրուժուվկա գյուղի շրջակայքում։ Գերեզմանատունը մտնում է Առաջին աշխարհամարտի տարիների Արևմտագալիցյան զինվորական դամբարանների խմբի մեջ։ Գերեզմանատանը թաղված են Ավստրիական, Գերմանական և Ռուսական բանակների զինծառայողներ, ովքեր զոհվել են Առաջին համաշխարհային պատերազմի ժամանակ՝ 1915 թվականի մարտին։ Փոքրլեհական վոևոդության հուշարձան։


== Պատմություն ==
Գերեզմանատունը կառուցվել է 1915 թվականին Կրակովի զինվորական դամբարանների և ռազմական պարետատան դեպարտամենտի կողմից, ավստրիացի ճարտարապետ Հանս Մայրի նախագծով։ 153 քմ մակերեսով գերեզմանատանը գտնվում են 8 եղբայրական և 11 անհատական գերեզմաններ, որոնցում թաղված են 37 ավստրիացի, 10 գերմանացի և 9 ռուս զինվորներ։
1990 թվականի փետրվարի 20-ին  գերեզմանատունը ներառվել է Փոքրլեհական վոևոդության հուշարձանների ռեեստրի մեջ (№ А-659).


== Նկարագրություն ==
Գերեզմանատունը երեք կողմից  շրջապատված է քարե ցածր ցանկապատով։ Առջևի հատվածը ցանկապատված է մուտքի տեղ ունեցող մետաղական ցանկապատով։ Մուտքին հանդիպակաց պատին գտնվում է խաչաձև վերջավորությամբ երկլանջ հուշարձան։
Տապանաքարային հուշարձանները լատինական և լոթարինգիական խաչերի ձև ունեն։ Տապանաքարային որոշ հուշարձաններ կոթողի ձև ունեն։


== Ծանոթագրություններ ==


== Աղբյուրներ ==
Oktawian Duda: Cmentarze I wojny światowej w Galicji Zachodniej. Warszawa: Ośrodek Ochrony Zabytkowego Krajobrazu, 1995. ISBN 83-85548-33-5.
Roman Frodyma: Galicyjskie cmentarze wojenne, tom I. Beskid niski i Pogórze. Warszawa — Pruszków: Oficyna Wydawnicza «Rewasz», 1995, s. 65. ISBN 83-85557-20-2.


== Արտաքին հղումներ ==
Cmentarz wojenny nr 95 — Stróżówka Archived 2016-12-20 at the Wayback Machine. (լեհ.)
Метрика кладбища (լեհ.)
Սայմերլո

Սայմերլո (վրաց.՝ საიმერლო), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Դիրք ==
Գյուղը գտնվում է ծովի մակարդակից 380 մետր բարձրության վրա։ Շրջկենտրոն Մառնեուլից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1237 մարդ։


== Ծանոթագրություններ ==
Սերջիու Չելիբիդակե

Սերջիու Չելիբիդակե (ռումիներեն՝ Sergiu Celibidache, հունիսի 28 (հուլիսի 11), 1912, Ռոման, Ռումինիայի թագավորություն - օգոստոսի 14, 1996(1996-08-14)[…], Լա Նեվիլ սյուր Էսոն), գերմանական քաղաքացիությամբ ռումինացի դիրիժոր։


== Կենսագրություն ==
Չելիբիդակեն ծնվել է Ռումինիայի Ռոման քաղաքում։ Երաժշտությամբ սկսվել է զբաղվել դաշնամուրով, այնուհետև Բուխարեստում, իսկ ավելի ուշ Փարիզում, ստացել է երաժշտական, փիլիսոփայական և մաթեմատիկական ուսում։ Նրա կյանքում մեծ նշանակություն ունեցավ Մարտին Շտայնկեի հետ հանդիպումը, որը, ապագայում նրան ծանոթացրեց բուդդայականության հետ։


== Կարիերա ==
Սերջիուն սովորել է Բեռլինի երաժշտական Բարձրագույն դպրոցում, Վալտեր Գմայնդլի (դիրիժորություն), Հուգո Դիստլերի (ձայնակարգություն) և Հայնց Տիսսենի (կոմպոզիցիա) մոտ։ 1945-1946 թվականներին գլխավորել է Բեռլինյան ռադիոյի սիմֆոնիկ օրկեստրը։ Միաժամանակ 1945 թվականի օգոստոսի 29-ին իր դեբյուտն է նշում, փաստացի առանց պատրաստվելու, Բեռլինյան ֆիլարմոնիկական օրկեստրում և, որպես գլխավոր դիրիժոր, այնտեղ մնացել է մինչև 1952 թվականը։ Ավելի ուշ աշխատել է Ստոկհոլմյան, Շտուտգարտյան և Փարիզյան ռադիոնների օրկեստրերում։ 1970 թվականին նրան պարգևատրում են դանիական Լեոնի Սոննիգի պարգևով։ 1979 թվականից մինչև մահը ընկած ժամանակաշրջանում Չելիբիդակեն համարվել է Մյունխենյան ֆիլարմոնիկական օրկեստրի երաժշտական ղեկավար։ Նա պարբերաբար դասեր էր տալիս Գերմանիայում գտնվող Մայնցի Համալսարանում, և նաև, 1984 թվականին Կյերտիսովսկիի երաժշտական համալսարանում, որն էլ տեղակայված է Ֆիլադելֆիա քաղաքում։
Չելիբիդակեի կյանքը ավարտվում է 1996 թվականին, 84 տարեկան հասակում, Լյա Նեվիլ սյուր Էսսոնում, որը գտնվում է Պիտիվիե շրջանում, Փարիզի մոտակայքում։


== Ծանոթագրություններ ==
Նուրանի

Նուրանի, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (266301-266400)

Աստերոիդների ցանկ (266201-266300)  • Աստերոիդների ցանկ  • Աստերոիդների ցանկ (266401-266500)
 Աստերոիդների ցանկ (266201-266300)  • Աստերոիդների ցանկ  • Աստերոիդների ցանկ (266401-266500)
Նովիչի

Նովիչի (ուկրաիներեն՝ Новичі), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Նովիչի գյուղում բնակվում էր 280 մարդ։ Բնակավայրը զբաղեցնում է 0,085 կմ² տարածք։ Բնակչության խտությունը կազմում էր 3294,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յավապայ շրջան

Յավապայ (անգլ.՝ Yavapai County), ԱՄՆ Արիզոնա նահանգի շրջաններից մեկը։ Ընդհանուր տարածությունը 21.051 կմ² է, բնակչության թվաքանակը՝ 211.073 (2010 թ. տվյալներով)։ Շրջկենտրոնն է Պրեսկոտ քաղաքը։ Կազմավորվել է 1864 թ.։


== Ծանոթագրություններ ==
Կուխեշի

Կուխեշի (վրաց.՝ კუხეში), գյուղ Վրաստանում։ Գտնվում է Սամեգրելո-Զեմո Սվանեթ մարզի Ծալենջիխայի շրջանում։


== Դիրք ==
Գյուղը գտնվում է ծովի մակարդակից 220 մետր բարձրության վրա։ Շրջկենտրոն Ծալենջիխայից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 355 մարդ։


== Ծանոթագրություններ ==
Արթուր Արզոյան

Արթուր Արզոյան (1975, ապրիլի 30, Կիրովական (ներկայիս Վանաձոր), Հայաստան), հայ կինոռեժիսոր,
սցենարիստ,
դերասան, լուսանկարիչ , ոսկերիչ։


== Կենսագրություն ==
Արթուր Արզոյանը ծնվել է 1975 թվականի ապրիլի 30-ին, Հայաստանի Վանաձոր քաղաքում (նախկին Կիրովական - Հայկական Խորհրդային Սոցիալիստական Հանրապետություն)։
Իր հետաքրքիրությունները կինոյի և թատրոնի աշխարհներում զարգացել է դեռևս վաղ տարիքից։ 1988 թվականից սկսած սկսել է գրել ոչ այդքան մեծ էսսեներ, սցենարներ, բանաստեղծություններ և հանգեր («Ճանապարհ...» գիրքը)։ Պրոֆեսիոնալ ոսկերիչ է։ 1995 թվականին ավարտել է կերպարվեստի գեղանկարչական լիցեյը և Մոսկվայի Ֆարբեժեի անվան կիրառական արվեստի քոլեջը։ 1999 թվականին ընդունվել է Լիտովիչինայի անվան հեռուստատեսության և ռադիոյի հումանիտար ինստիտուտի ռեժիսուրայի ֆակուլտետը։
Ռուսական հեռուստատեսության պատվերով պատրաստել է մի քանի հաղորդում հայկական արվեստի և մշակույթի մասին։
2011 թվականից ապրում է Փարիզում։


== Կարիերա ==
2000 թվականին նկարահանել է «Երկաթե խաղի ազնվաբարո ասպետի մասին լեգենդ» վավերագրական ֆիլմը, որը նվիրված է լեգենդար, վիթխարի աթլետ Ս Համբարձումյանին (ծանր աթլետիկա)։
2000 թվականին ընդունվել է Ռուսաստանի  Կինեմատոգրաֆիայի Համամիութենական Ազգային Ինստիտուտ (ВГИК ) L'Institut national de la cinématographie S. A. Guerassimov ou VGIK [1] ։ 2001 թվականին նկարահնել է «Վերածնունդ» ֆիլմը։ Այդ թվում նաև նկարահանել է մի քանի երաժշտական կլիպներ, որոնք ցուցադրվել են МУЗ ТВ-ով, MTV-Ռուսաստանով և այլն ալիքներով։
2001 թվականից համագործակցել է գերմանական TB-GTN-ի հետ։
Իր կեղծանվամբ նա գրել է մոտավորապես 7 հոդվածներ հայկական մշակույթի և հայկական արվեստի մասին։ Ինչպես նաև Հայոց ցեղասպանության մասին։ 2003 թվականին ավարտուիմ է ՎԳԻԿ-ը, պաշտպանելով 106 րոպեանոց «Օղակների արքան կամ Ազարյանի Խաչը» վավերագրական ֆիլմը։ Այս ֆիլմը բազմիցս է ցուցադրվել ՆՏՎ+ և արտասահմանյան ալիքներով։ Այդ թվում նաև ֆիլմը մասնակել է տարբեր կինոփառատոների։
Մի շարք սոցիալական, երաժշտական եւ գովազդային հոլովակների հեղինակ եւ  բեմադրիչ։
2004 -Մոսկվայի թատերական լիցեյում աշխատել է որպես ռեժիսոր։
2001 -2009 աշխատել է ТВ ОРТ, Россия, Спорт, ՆՏՎ+, Телеформат. (Ռուսաստան)։ Շանթ հեռուստաընկերությունում (Երեւան, Հայաստան)։
2009 -Հիմնադրել է «ԱրզոՍինեմա» (Հայաստան) կինոընկերությունը։ «ԱրզոՍինեմա» - ի արտադրանքը ներառում է գեղարվեստական, վավերագրական ֆիլմեր, սոցիալական տեսանյութեր, ինչպես նաեւ երաժշտական տեսանյութեր եւ գովազդներ։
2008-2011 -Հայաստանի Թատրոնի եւ Կինոյի Պետական Ինստիտուտ (Վանաձորի մասնաճյուղ)  դասախոս /  կինոյի եւ հեռուստատեսության բեմադրիչ, կինոարտադրություն, աշխատանք դերասանի հետ, ֆիլմի խմբագրության։ [2](չաշխատող հղում)
2013 - Պաշտոնական լուսանկարիչ - Secours Populaire Français [3] [4]


== Ֆիլմագրություն ==


=== Դերերը կինոյում ===


=== Ռեժիսոր ===


=== Սցենարիստ ===


== Ծանոթագրություններ ==


== Աղբյուրներ ==
Կենսագրությունը՝ kino-teatr.ru կայքից
պաշտոնական բլոգ - [http://arzoyanartur.blogspot.fr


== Արտաքին հղումներ ==
Դերասանի նկարները
Յուրի Սարգսյան (այլ կիրառումներ)

Յուրի Սարգսյան կարող է վերաբերել՝

Յուրի Օթելլոյի Սարգսյան, հայ ծանրորդ, աշխարհի չեմպիոն
Յուրի Լևոնի Սարգսյան, հայ ճարտարագետ, ՀՀ ԳԱԱ ակադեմիկոս
Ուտեշնոե (գյուղ, Կազանկայի շրջան)

Անվան այլ կիրառումների համար տե՛ս՝ ՈւտեշնոեՈւտեշնոե (ուկրաիներեն՝ Утішне), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1880 թվականին։
2001 թվականի տվյալներով Ուտեշնոե գյուղում բնակվում էր 78 մարդ։ Բնակավայրը զբաղեցնում է 0,325 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուցկի կենդանաբանական այգի

Լուցկի կենդանաբանական այգի (ուկրաիներեն՝ Луцький зоологічний парк), կենդանաբանական այգի և գիտահետազոտական կենտրոն, որը գտնվում է Ուկրաինայի Լուցկ քաղաքում։


== Կենդանատեսակներ ==
Ի տարբերություն Ուկրաինայի մյուս առաջատար կենդանաբանական այգիների՝ Լուցկի քաղաքային գազանանոցի կենդանատեսակներն այդքան էլ բազմազան չեն։ Գիտահետազոտական կենտրոնում ներկայացված են Ուկրաինայի և արտասահմանյան ֆաունայի 42 տեսակներ, ընդհանուր առմամբ՝ 88 կենդանի (կաթնասուն, սողուն, երկկենցաղ) և 35 թռչուն։
Այգում ներկայացված են նաև արևադարձային ֆաունայի այնպիսի ներկայացուցիչներ, ինչպիսիք են օրինակ առյուծները, արջերը, ազնիվ եղջերուները, բիզոնները, այծքաղներ, ուղտայծներ, բազմապիսի պրիմատներ, սիրամարգներ, սև կարապներ և այլն։
Լուցկի կենդանաբանական այգին համագործակցում է Լեհաստանի բնապահպանական ասոցացիայի հետ։ Այդ համագործակցության շրջանակներում նախատեսվում է Լուցկի կենդանաբանական այգում կառուցել առյուծների, արջերի և շնագայլների անասնաբուժական կլինիկաներ՝ կենդանիների սննդառության և տրանսպորտային փոխադրման համակարգերի բարելավման նկատառումներով։


== Ծանոթագրություններ ==


== Արտաքին հղումներ ==
Լուցկի կենդանաբանական այգու կենսաբազմազանությունը (ուկր.)
Լուցկի կենդանաբանական այգում ներկայացված ֆաունան (ուկր.)
Մարդոնգներ

«Մարդոնգներ» (ռուս.՝ «Мардонги»), ռուս ժամանակակից գրող Վիկտոր Պելևինի փիլիսոփայական-երգիծական կեղծ գրախոսականը, որը հրապարակվել է 1991 թվականին։ 
Պատմվածքի՝ «Իմ մասին ասեկոսեները կանցնեն դիակի նեխած հոտի պես» բնաբանը ընթերցողին հղում է Շառլ Բոդլերի «Չարի ծաղիկները» ժողովածուին։


== Բովանդակություն ==
Պատմվածքի գործողությունները տեղի են ունենում 1990-ական թվականներին, երբ ոմն Անտոնով հնարում է նոր աղանդ։ Աղանդում ստեղծվում է մահվան յուրահատուկ պաշտամունք, ամբողջ կյանքը, որը աղանդում կոչվում է «նախամահ», դիտվում է որպես մահվան՝ «դիակացման», նախապատրաստություն։ Աղանդում զարգացած են հոգևոր պրակտիկաներ, մասնավորապես՝ «Պուշկինը պուշկինաբար մեծ է» մանտրայի վանկարկում։ Անտոնովցիների աղանդում բանաստեղծի կերպարը կարևոր դեր է խաղում։ Մեկ այլ պրակտիկա է հին ռուսական մշակույթի ուսումնասիրությունը։ Այսպես, մատրյոշկան դառնում է ներդրված մեռելների համակարգ։
Անտոնովի «ինքնաիրացումից» հետո (սովորական լեզվով ասած՝ մահանալուց հետո) նրա «մարդոնգը», այսինքն՝ դիակը, որը վերածվել է արձանի, դառնում է աղանդավորների ուխտավայր։
Ողջ այս դիապաշտությունը կասկածի տակ է առնվում պատմվածքի վերջին արտահայտությամբ. «Մայրուղուց բացվում է ապշեցուցիչ տեսարան»։


== Հատկանիշներ ==
Մահվան թեման կենտրոնական է, կազմակերպող նաև «Մարդոնգներում»։ «Մարդոնգներում» Պելևինի նպատակը աղանդի համոզմունքների, նրա տեսական աշխատանքների և հիմնական գործչի՝ Անտոնովի, որի անունով էլ կոչվել է, այդ շարժման անդամների հատկանիշների և այլնի մաքուր արտացոլանքը ցույց տալն է։ Հետազոտողները նշում են, որ պատմվածքի ձևը նման էր ռեֆերատի։
Պատմվածքում օգտագործվում են հակադրություններ, որոնք հյուսում են այս և «Նեկրոմենթ» պատմվածքների փոխատեքստային միասնություն, օգտագործվում է «հավերժական - ժամանակավոր» հակադրությունը։ Այս հակադրությունն իրագործվում է մի շարք պատկերավոր համեմատությունների միջոցով. Անտոնով - գեներալ Կրուշին, ճանապարհը, որի մոտ տեղադրված է Անտոնովի մարդոնգը - ճանապարհներ, որոնց վրա տեղադրվում են նեկրոմոդուլները, մարդոնգներ - նեկրոմոդուլներ։ Ընդ որում, հակադրության առաջին մասին վերաբերում է հավերժության գաղափարը, իսկ երկրորդ մասին՝ որոշակի ժամանակի, որոշակի դարաշրջանի և, ի վերջո, ժամանակավորի հասկացությունը։
Ըստ փիլիսոփայական գիտությունների թեկնածու Ե. Ն. Վագների, որն ատենախոսությունում վերլուծելով առասպելներն ու Ալեքսանդր Պուշկինի հիշատակումները, պատմվածքը գրված է Բորխեսի գրական-հետազոտական նորավեպերի ոճով։ Ըստ Օ. Վ. Բոգդանովայի՝ Պելևինի պոստմոդեռնիզմի նախակարապետը Անդրեյ Բիտովի «Պուշկինի տունն» է։ Վագները նշում է նաև «մարդոնգ» հասկացության նմանությունը Լենինի պաշտամունքին։


== Հրապարակում ==
Պատմվածքն առաջին անգամ հրապարակվել է Վիկտոր Պելևինի առաջին հեղինակային «Կապույտ լապտեր» ժողովածուում (1991)։


== Արտաքին հղումներ ==
«Մարդոնգները» Վիկտոր Պելևինի ստեղծագործությունների կայքում


== Գրականություն ==
А. В. Биякаева. Рассказы В. Пелевина «Мардонги» и «Некромент»: идейные и формальные особенности метатекстового объединения//Вестник Инновационного Евразийского университета. 2011
Богданова, О.В. «Пушкин — наше всё»: литература постмодерна и Пушкин. — Факультет филологии и искусств СПбГУ, 2009


== Ծանոթագրություններ ==